คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๗๓/๒๕๕๗เรื่องแต่งตั้งคณะอนุกรรมการพิจารณามาตรการด้านการผลิตและการตลาดสินค้าข้าว[๑] ตามที่มีประกาศคณะรักษาความสงบแห่งชาติ ฉบับที่ ๒๒/๒๕๕๗ ลงวันที่ ๒๓พฤษภาคม พุทธศักราช ๒๕๕๗ เรื่อง การจัดส่วนงาน การกำหนดอำนาจหน้าที่และความรับผิดชอบของคณะรักษาความสงบแห่งชาติ และได้มีพระบรมราชโองการโปรดเกล้าฯแต่งตั้งหัวหน้าคณะรักษาความสงบแห่งชาติ เพื่อบริหารราชการแผ่นดินตั้งแต่วันที่ ๒๔ พฤษภาคม พุทธศักราช ๒๕๕๗ ไปแล้ว นั้นเพื่อให้การบริหารราชการของคณะรักษาความสงบแห่งชาติเป็นไปด้วยความเรียบร้อยมีประสิทธิภาพและเพื่อให้การดำเนินการของคณะกรรมการนโยบายและบริหารจัดการข้าวในการพิจารณามาตรการด้านการผลิตและการตลาดสินค้าข้าวเกิดประโยชน์สูงสุดต่อการพัฒนาระบบการผลิตและการตลาดสินค้าข้าวไทยโดยรวมและยกระดับคุณภาพชีวิตของชาวนาอย่างเป็นรูปธรรม คณะรักษาความสงบแห่งชาติจึงมีคำสั่งแต่งตั้งคณะอนุกรรมการพิจารณามาตรการด้านการผลิตและการตลาดสินค้าข้าวโดยมีองค์ประกอบและอำนาจหน้าที่ดังนี้ :-๑. องค์ประกอบ๑.๑ รองหัวหน้าฝ่ายเศรษฐกิจคณะรักษาความสงบแห่งชาติ ประธานอนุกรรมการ๑.๒ ปลัดกระทรวงเกษตรและสหกรณ์ รองประธานอนุกรรมการ๑.๓ ปลัดกระทรวงการคลัง รองประธานอนุกรรมการ๑.๔ ปลัดกระทรวงพาณิชย์ รองประธานอนุกรรมการ๑.๕ ปลัดกระทรวงอุตสาหกรรม รองประธานอนุกรรมการ๑.๖เลขาธิการคณะกรรมการพัฒนาการเศรษฐกิจ อนุกรรมการและสังคมแห่งชาติ๑.๗ ผู้อำนวยการสำนักงบประมาณ อนุกรรมการ๑.๘ อธิบดีกรมการปกครอง อนุกรรมการ๑.๙ อธิบดีกรมส่งเสริมการเกษตร อนุกรรมการ๑.๑๐ อธิบดีกรมการข้าว อนุกรรมการ๑.๑๑ อธิบดีกรมการค้าภายใน อนุกรรมการ๑.๑๒ อธิบดีกรมการค้าต่างประเทศ อนุกรรมการ๑.๑๓ อธิบดีกรมเจรจาการค้าระหว่างประเทศ อนุกรรมการ๑.๑๔ ผู้อำนวยการสำนักงานเศรษฐกิจอุตสาหกรรม อนุกรรมการ๑.๑๕ผู้แทนสำนักงานพัฒนาวิทยาศาสตร์และเทคโนโลยีแห่งชาติ อนุกรรมการ๑.๑๖ ผู้แทนองค์การคลังสินค้า อนุกรรมการ๑.๑๗ ผู้แทนองค์การตลาดเพื่อเกษตรกร อนุกรรมการ๑.๑๘ผู้แทนธนาคารเพื่อการเกษตรและสหกรณ์การเกษตร อนุกรรมการ๑.๑๙ ผู้ทรงคุณวุฒิ จำนวน ๓ ท่านที่ประธานแต่งตั้ง อนุกรรมการ๑.๒๐ เลขาธิการสำนักงานเศรษฐกิจการเกษตร อนุกรรมการและเลขานุการ๑.๒๑ รองอธิบดีกรมการข้าว อนุกรรมการและผู้ช่วยเลขานุการที่อธิบดีกรมการข้าวมอบหมาย๑.๒๒รองเลขาธิการสำนักงานคณะกรรมการพัฒนา อนุกรรมการและผู้ช่วยเลขานุการการเศรษฐกิจและสังคมแห่งชาติที่เลขาธิการสำนักงานคณะกรรมการพัฒนาการเศรษฐกิจและสังคมแห่งชาติมอบหมาย๑.๒๓ รองอธิบดีกรมการค้าภายใน อนุกรรมการและผู้ช่วยเลขานุการที่อธิบดีกรมการค้าภายในมอบหมาย๒. อำนาจหน้าที่๒.๑ ศึกษาและเสนอแนะแนวทาง มาตรการและโครงการเกี่ยวกับการผลิตและการตลาดสินค้าข้าวที่เหมาะสมต่อคณะกรรมการนโยบายและบริหารจัดการข้าว(นบข.) เพื่อให้เกิดความเป็นธรรม และเกิดผลดีต่อระบบการผลิตและการตลาดข้าวโดยรวม๒.๒ เชิญบุคคลที่เกี่ยวข้องมาให้ข้อมูล ข้อเท็จจริง และความเห็น รวมทั้งส่งเอกสารหลักฐานที่เกี่ยวข้อง เพื่อประกอบการพิจารณาของคณะกรรมการฯ๒.๓ แต่งตั้งคณะทำงาน และที่ปรึกษาเพื่อดำเนินงานตามที่คณะอนุกรรมการ เห็นสมควร๒.๔ ปฏิบัติงานอื่นตามที่คณะกรรมการนโยบายและบริหารจัดการข้าว (นบข.)มอบหมาย๒.๕ รายงานผลการดำเนินงานต่อคณะกรรมการนโยบายและบริหารจัดการข้าว(นบข.) ต่อไปสำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการพ.ศ. ๒๕๔๗ และที่แก้ไขเพิ่มเติม ส่วนค่าใช้จ่ายอื่น ๆ (ถ้ามี)ให้ได้รับโดยอนุโลมตามระเบียบราชการโดยให้เบิกจ่ายจากกระทรวงเกษตรและสหกรณ์ทั้งนี้ ตั้งแต่บัดนี้เป็นต้นไปสั่ง ณวันที่ ๖ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๑๐ กันยายน๒๕๕๗ภีราพร/ผู้ตรวจ๑๓ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๓ ง/หน้า ๑๑/๒๙ สิงหาคม ๒๕๕๗